CELEX: 52009PC0287
Language: mt
Date: 2009-06-22
Title: Proposta għal deċiżjoni tal-Kunsill dwar il-konklużjoni, mill-Komunità Ewropea, tal-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, dwar kummerċ u kwistjonijiet relatati mal-kummerċ

Avviż Legali Importanti

|

52009PC0287

Proposta għal deċiżjoni tal-Kunsill dwar il-konklużjoni, mill-Komunità Ewropea, tal-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, dwar kummerċ u kwistjonijiet relatati mal-kummerċ  /* KUMM/2009/0287 finali */  

	[pic] | KUMMISSJONI TAL-KOMUNITAJIET EWROPEJ |Brussel 22.6.2009KUMM(2009) 287 finaliProposta għalDEĊIŻJONI TAL-KUNSILLdwar il-konklużjoni, mill-Komunità Ewropea, tal-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, dwar kummerċ u kwistjonijiet relatati mal-kummerċMEMORANDUM TA' SPJEGAZZJONI1.  Il-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, dwar kummerċ u kwistjonijiet relatati mal-kummerċ, ġie ffirmat fl-10 ta' Novembru 1999. Xi snin ilu, il-Kummissjoni bagħtet proposta lill-Kunsill fejn talbet għall-konklużjoni tal-Ftehim. Madankollu, minħabba tħassib rigward id-drittijiet tal-bniedem, il-Kunsill iddeċieda li jitlob ukoll l-opinjoni tal-Parlament Ewropew (PE).2.  Il-PE approva l-Ftehim biss f'April ta' din is-sena. Mill-1999, madankollu, kien hemm żewġ sensiliet ta' tkabbir u bosta lingwi ġew rikonoxxuti bħala lingwi uffiċjali tal-UE. B'riżultat ta' dan, kien meħtieġ li l-proposta oriġinali tal-Kummissjoni tiġi aġġornata sabiex tikkunsidra l-lingwi uffiċjali l-ġodda tal-Komunità. Huwa previst skambju ta' ittri bejn il-Komunità Ewropea u t-Turkmenistan li jemenda il-Ftehim fir-rigward tal-verżjonijiet lingwistiċi awtentiċi, li fih it-Turkmenistan tesprimi li taċċetta l-verżjonijiet lingwistiċi.3.  Il-Kummissjoni għalhekk tipproponi li l-Kunsill jikkonkludi l-Ftehim Temporanju f'isem il-Komunità Ewropea u l-Istati Membri tagħha.Proposta għalDEĊIŻJONI TAL-KUNSILLdwar il-konklużjoni, mill-Komunità Ewropea, tal-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, dwar kummerċ u kwistjonijiet relatati mal-kummerċIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien mal-Artiklu 300(2), l-ewwel sentenza tiegħu,Wara li kkunsidra l-proposta mill-Kummissjoni [1]Wara li kkunsidra l-opinjoni tal-Parlament Ewropew [2]Billi:(1) Sakemm jidħol fis-seħħ il-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, fuq naħa waħda, u t-Turkmenistan, fuq in-naħa l-oħra, iffirmat fi Brussell fil-25 ta' Mejju 1998, huwa meħtieġ li jkun approvat f'isem il-Komunità Ewropea, il-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, iffirmat fi Brussell fl-10 ta' Novembru 1999.(2) L-Artikolu 31 ta' dan il-Ftehim Temporanju dwar kummerċ u kwistjonijiet relatati mal-kummerċ għandu jiġi emendat biex jikkunsidra l-lingwi uffiċjali l-ġodda tal-Komunità mill-iffirmar ta' dan il-ftehim, permezz tal-konklużjoni tal-[Iskambju ta' Ittri bejn il-Komunità Ewropea u t-Turkmenistan li jemenda l-Ftehim Temporanju dwar kummerċ u kwistjonijiet relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, fir-rigward tal-verżjonijiet lingwistiċi awtentiċi].IDDEĊIEDA KIF ĠEJ:Artikolu 1Il-Ftehim Temporanju dwar kummerċ u kwistjonijiet relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea, fuq naħa waħda, u t-Turkmenistan, fuq in-naħa l-oħra, flimkien mal-Annessi tiegħu, il-Protokoll u d-dikjarazzjonijiet, u l-[Iskambju ta' Ittri bejn il-Komunità Ewropea u t-Turkmenistan li jemenda l-Ftehim Temporanju dwar kummerċ u kwistjonijiet relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, fir-rigward tal-verżjonijiet lingwistiċi awtentiċi], li jemenda l-Arikolu 31 ta' dan il-Ftehim Temporanju dwar kummerċ u kwistjonijiet relatati mal-kummerċ huma hawnhekk approvati f'isem il-Komunità Ewropea.Dawn it-testi huma mehmuża ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jaħtar il-persuni mogħtija s-setgħa li jiffirmaw l-Iskambju ta' Ittri f'isem il-Komunità Ewropea.Artikolu 3Il-President tal-Kunsill għandu jagħti n-notifika li hemm provduta fl-Artikolu 32 tal-Ftehim Temporanju f'isem il-Komunità Ewropea.Artikolu 4Din id-Deċiżjoni għandha tidħol fis-seħħ fid-data tal-adozzjoni tagħha.Magħmul fi Brussell,Għall-KunsillIl-PresidentANNESSSkambju ta' Ittri bejn il-Komunità Ewropea u t-Turkmenistan li jemenda l-Ftehim Temporanju dwar kummerċ u kwistjonijiet relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, fir-rigward tal-verżjonijiet lingwistiċi awtentiċiA. Ittra mill-Komunità EwropeaSinjur,Il-Ftehim Temporanju bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, dwar kummerċ u kwistjonijiet relatati mal-kummerċ, ġie ffirmat fl-10 ta' Novembru 1999.L-Artikolu 31 tal-Ftehim Temporanju jaħtar il-verżjonijiet tal-lingwa Daniża, Olandiża, Ingliża, Finlandiża, Franċiża, Ġermaniża, Griega, Taljana, Portugiża, Spanjola, Żvediża u Turkmana bħala verżjonijiet lingwistiċi awtentiċi ta' dan il-ftehim.Wara ż-żieda fin-numru ta' lingwi uffiċjali tal-istituzzjonijiet tal-Komunità Ewropea, b'mod partikolari wara l-adeżjoni ta' 12-il Stat Membru mal-Unjoni Ewropea mill-iffirmar tal-Ftehim Temporanju, huwa meħtieġ li l-verżjonijiet tal-lingwa Bulgara, Ċeka, Estonjana, Ungeriża, Irlandiża, Latvjana, Litwana, Maltija, Pollakka, Rumena, Slovakka u Slovena tal-Ftehim Temporanju msemmija bħala verżjonijiet awtentiċi tal-Ftehim Temporanju u li l-Artikolu 31 tal-Ftehim Temporanju jiġi emendat skont dan.Mehmuża ma' din l-ittra ssib dawn il-verżjonijiet lingwistiċi addizzjonali.Napprezza jekk tkun tista' tesprimi l-aċċettazzjoni tat-Turkmenistan tal-verżjonijiet lingwistiċi addizzjonali bħala verżjonijiet lingwistiċ awtentiċi tal-Ftehim Temporanju u l-ftehim tat-Turkmenistan mal-emenda korrispondenti tal-Artiklu 31 tal-Ftehim Temporanju.Dan l-istrument se jidħol fis-seħħ fid-data tal-iffirmar tiegħu.Jekk jogħġbok aċċetta l-assigurazzjoni tal-ogħla stima tiegħi.Għall-Komunità EwropeaB. Ittra mit-TurkmenistanSinjur,Għandi l-unur ngħarrfek li rċevejt l-ittra tiegħek [datata …] u l-verżjonijiet lingwistiċi annessi tal-Ftehim Temporanju dwar kummerċ u kwistjonijiet relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, fuq naħa waħda, u t-Turkmenistan, fuq in-naħa l-oħra, li tgħid dan li ġej:“[kopja tat-test tal-ittra tal-Komunità]”Għandi l-unur li nesprimi l-aċċettazzjoni tat-Turkmenistan tal-verżjonijiet lingwistiċi addizzjonali bħala verżjonijiet lingwistiċi awtentiċi tal-Ftehim Temporanju u l-ftehim tat-Turkmenistan mal-emenda korrispondenti tal-Artikolu 31 tal-Ftehim Temporanju.Kif stabbilit fl-ittra tiegħek, dan l-istrument se jidħol fis-seħħ fid-data tal-iffirmar tiegħu.Jekk jogħġbok aċċetta l-assigurazzjoni tal-ogħla stima tiegħi.Għat-Turkmenistan [1] ĠU C , , p. .[2] ĠU C , , p. .